stanford-oval/wikipedia huggingface dataset:
Sekunnit

| Sekunnit |
| --- | --- |
Tyyli:  draama
Kestoaika:  49–53 minuuttia
Pääosissa:  Leena Pöysti Mikko Kauppila
Alkuperämaa:   Suomi
Verkko:  Yle Areena Yle TV1
Julkaistu:  4. huhtikuuta 2024
Jaksoja:  6
Tuotanto
Tuottaja(t):  Saara Kankaanpää
Vastaava(t) tuottaja(t):  Roope Lehtinen Mikko Pöllä Hannu Kalliolahti
Ohjaaja(t):  Mikko Kuparinen
Käsikirjoittaja(t):  Laura Suhonen
Säveltäjä(t):  Ville Katajala
Leikkaaja(t):  Mikko Sippola Hanna Kuirinlahti
Kuvaaja(t):  Tuomo Virtanen
Tuotantoyhtiö(t):  Firemonkey
Sekunnit on suomalainen kuusiosainen draamasarja. Sarja seuraa Onnettomuustutkintakeskuksen työtä vakavan raideliikenneonnettomuuden tutkimisessa. Sarjan on käsikirjoittanut Laura Suhonen ja sen päärooleissa esiintyy Leena Pöysti ja Mikko Kauppila. Sivurooleissa nähdään muun muassa Meri Nenonen, Jasir Osman, Ronja Kuoppamäki, Juho Milonoff, Hanna Vahtikari, Vilho Rönkkönen ja Teijo Eloranta.
Sarjan alussa kuvitteellisessa Pyhäniemen pikkukaupungissa tapahtuu vakava suuronnettomuus, jossa räjähdys tuhoaa kaupungin rautatieaseman asemarakennuksen ja ohimenevän matkustajajunan. Kuolleita on yli kuusikymmentä, monet heistä aseman ravintolassa juhlineita nuoria. Pyhäniemelle hälytetään onnettomuustutkintaa johtamaan Marita Kaila (Leena Pöysti), joka ei yhteensattumien takia saakaan työparikseen Jenni Louhipeltoa (Meri Nenonen), vaan vasta pari kuukautta aiemmin aloittaneen Daniel Lindin (Mikko Kauppila). Tutkimusryhmän yllä on suuri paine, kun omaiset vaativat saada tietää rakkaidensa kohtalosta.
Rooleissa

| 0 | 1 | 2 |
| --- | --- | --- |
|  Leena Pöysti  | … |  Marita Kaila   |
|  Mikko Kauppila  | … |  Daniel Lind   |
|  Meri Nenonen  | … |  Jenni Louhipelto   |
|  Jasir Osman  | … |  Eddy Airaksinen   |
|  Ronja Kuoppamäki  | … |  Nunnu Kaila   |
|  Hanna Vahtikari  | … |  Silja Vainio   |
|  Vilho Rönkkönen  | … |  Elias Vainio   |
|  Juho Milonoff  | … |  Eero Mäenpää   |
|  Teijo Eloranta  | … |  Aarne Malmio   |
|  Nika Savolainen  | … |  Veera Laitila   |
|  Sonja Kuittinen  | … |  Sara Vaskilahti   |
|  Lotta Kaihua  | … |  Jutta Wessman   |
|  Katariina Havukainen  | … |  Elina Toivakka   |
|  Jalmari Honka  | … |  Ossi Vainio   |
|  Tero Salenius  | … |  Kimmo Hiltunen   |
|  Joonas Saartamo  | … |  Sampo Vainio   |
|  Tommi Eronen  | … |  Jani Repo   |
|  Pyry Nikkilä  | … |  Petrus Ahlman   |
Jaksot

| Jakso | Nimi | Julkaisu Yle Areenassa | Ensiesitys Yle TV1:llä |
| --- | --- | --- | --- |
| 1 | Ensimmäinen vuorokausi | 4. huhtikuuta 2024 | 7. huhtikuuta 2024 |
| 2 | Elävät ja kuolleet | 4. huhtikuuta 2024 | 14. huhtikuuta 2024 |
| 3 | Salaisuuksia | 4. huhtikuuta 2024 | 14. huhtikuuta 2024 |
| 4 | Luottamuspula | 21. huhtikuuta 2024 |  |
| 5 | Äänet | 28. huhtikuuta 2024 |  |
| 6 | Totuuden hetki | 5. toukokuuta 2024 |  |
Antitaide

Antitaide on termi, jota käytetään taiteen suuntauksista, jotka kyseenalaistavat yleiset käsitykset taiteesta. Eräs antitaiteeseen yhdistetty henkilö oli Marcel Duchamp, joka toimi 1910-luvulla. Duchamp vaikutti dadan eli dadaismin syntyyn, joka oli eräs anti-taiteen suuntaus. Dada syntyi Sveitsissä Zürichissä 1916 ja vaikutti myös Yhdysvalloissa New Yorkissa.
Dadaismi

Dadaismi oli liike, jonka johtohahmoksi nousi romanialainen kirjailija Tristan Tzara. Tämä suuntaus vaikutti myös Pariisissa, Berliinissä, Hannoverissa ja Kölnissä. Euroopassa ja Yhdysvalloissa vaikuttaneet dada-liikkeet yhdistyivät 1917 ja liike vaikutti vuoteen 1924, jolloin liike hajosi.
Surrealismi

Myös surrealismi on ollut anti-taiteen suuntaus, jonka on esitetty pyrkivän tekemään jonkinlainen vallankumous taiteessa. Surrealismi seurasi dadaismia ja se vaikutti pääasiallisesti 1920-luvulta toisen maailmansodan aikaan. Surrealismissa kuvattiin sellaista todellisuutta, joka oli mahdollista ymmärtää tiedostamattomasti pyrittiin ylittämään looginen ajattelu. Surrealismin perustajana pidetään runoilijaa André Bretonia, jonka ajatteluun vaikuttivat Freudin näkemykset. Muita surrealisteja olivat Joan Miro, Hans Arp, Man Ray, Salvador Dali ja René Magritte.lähde? Surrealismille oli tyypillistä unenomaisuus, irrationalisuus ja maagis-mystisyys. Surrealismissa yhdistyivät todellisuuteen pohjautuvat ilmiöt ja symbolit sekä omituiset tavat esittää tilan ja ajan suhteita. Surrealistit ottivat mallia italialaisen Giorgio de Chiricon metafyysisistä maalauksista sekä Francisco Goyan, Hieronumos Boschin, Odilon Redonin ja Marc Chagallin taiteesta.
Avantgarde

Yksi Antitaiteeseen liittynyt aatesuunta on Avantgarde. Avartgardessa vastustetaan yleisiä ajattelutapoja ja erityisesti porvarillista, proletaarista, akateemista ja kaupallista  arvomaailmaa. Italialainen tutkija Renato Poggioli oli sitä mieltä, että Avartgarden syntyyn vaikutti 1900-luvun alussa vallinnut kulttuuriympäristö ja avartgarde on tyypillinen 1900-luvun aatesuuntaus. Hän määritteli Avartgarden neljä piirrettä, jotka ovat aktivsmi, antagonismi, nihilismi ja agonismi. Yleisesti avartgarde on määritelty siten, että siinä on pyrkimyksenä uudistaa taiteen tekniikoita ja uudistaa maailmaa taiteen avulla.
Transnainen

Transsukupuolinen näyttelijätär Hunter Schafer vuonna 2024.
Transnainen on transsukupuolinen henkilö, joka on syntymässään määritelty mieheksi, mutta joka kokee olevansa nainen.
Yleisyys

Syntymässä miehiksi määritellyistä ihmisistä kertoi identifoituvansa naisiksi vuonna 2014 tehdyssä hollantilaistutkimuksessa 1,1 % ja vuonna 2015 tehdyssä belgialaistutkimuksessa 0,7 % vastaajista. Suomesta ei ole arvioita, mutta vuosina 2010–2021 aikana sukupuolensa on miehestä naiseksi vahvistanut 577 henkilöä.
Seksuaalisuus

Transnaisten seksuaalinen suuntautuminen on moninainen ja erään tutkimuksen mukaan yleisemmin biseksuaali tai naisiin päin (lesbo) kuin miehiin päin. Transnaisten suhde omaan seksuaalisuuteen voi olla egodystoninen ja ongelmallinen. Grindr-palvelun ohjeosion mukaan ihmiset usein olettavat että transnainen ei voi olla top-roolissa eli ihmiset olettavat transnaisille bottom-roolin.
Seksologi Anne Lawrencen tutkimuksen mukaan tutkittujen homoseksuaalisten transseksuaalien Kinseyn asteikon luokitus oli 5–6 tai 9,86 ± 2,37 Modified Androphilia Scale -asteikolla.
Sukupuolenkorjaushoidot

Jotkut transnaiset haluavat aloittaa sukupuolenkorjaushoidon, joissa kehoa muokataan hormoneilla tai leikkauksilla lähemmäksi naisen ilmiasua.
Transnainen saa hormonihoidossa estrogeenia, johon liitetään antiandrogeeninen valmiste. Feminisoiva hormonihoito aiheuttaa ihon ohenemisen ja heleytymisen, kasvonpiirteiden pyöristymisen, rintarauhasten kasvun, karvankasvun vähenemisen, lihasvoiman vähenemisen, libidon heikkenemisen sekä rasvan jakautumisen kohti lantiota ja reisiä. Puheääni ei kuitenkaan nouse naisellisen korkeaksi, vaan tämä voidaan saavuttaa puheterapeutin avustuksella tai äänihuulileikkauksella.
Sukupuolielinkirurgiassa penis ja kivekset poistetaan ja lantioon muovataan emätintä vastaava rakenne, kivespusseista muotoillaan häpyhuulet ja terskan tyvestä häpykieli. Kohtua ja munasarjoja ei rakenneta. Transnainen ei luonnollisesti voi tulla raskaaksi eikä saada kuukautisia.
Jotkut transnaiset haluavat suun ympärykseen karvanpoistokäsittelyn tai aataminomenan pienennysleikkauksen.
Urheilussa

Kansainvälinen olympiakomitea (KOK) vaati vuodesta 2015 alkaen transnaisia alentamaan testosteronitasonsa miehen normaalin tason alle eli 10 nanomooliin litralta veriseerumissa 12 kuukauden ajaksi ennen kilpailusuoritusta, jotta heillä olisi oikeus osallistua naisten urheiluun. Samalla KOK lakkasi vaatimasta transnaisilta korjausleikkauksia, hormonihoitoja tai laillisen sukupuolen vaihdosta. KOK:n marraskuussa 2021 julkaisemiin uusiin ohjeisiin ei enää kuulu testosteronirajaa. Osallistumisoikeuden rajaamisen pitää perustua tutkimustietoon, joka todistaa "johdonmukaisen, epäreilun ja suhteettoman kilpailuedun". Vastuun osallistumisoikeuden määrittämisessä KOK antoi lajiliitoille.
Kansainvälinen yleisurheiluliitto kielsi vuonna 2023 niiden transnaisten osallistumisen naisten yleisurheiluun, jotka ovat käyneet läpi miehen murrosiän.
Syrjintä

Transnaiset kohtaavat arjessa syrjintää. Useat transnaiset ovat joutuneet brutaalien viharikosten uhreiksi.
Seksityö

Kansainvälisissä tutkimuksissa transnaiset raportoivat tekevänsä seksityötä elinkeinonaan 24–75 prosentin välillä.tarvitaan parempi lähde San Fransiskossa 41,83% nuorista transnaisista kertoi tekevänsä seksityötä. Syitä seksityön tekemiseen ovat korkea tuntipalkka suhteessa muihin töihin sekä se että ei poikkeavan sukupuolensa vuoksi saa töitä, tai hänelle ei anneta palkkatyötä. Latinalaisessa Amerikassa 80–95 % transnaisista työskentelee prostituutioalalla. Esimerkiksi siivoustyöhön ja kampaajan töihin verrattuna se on paremmin palkattua.
Aiheesta muualla

Kuvia tai muita tiedostoja aiheesta Transnainen Wikimedia Commonsissa
Kim Petras (keskellä) on saksalainen poplaulaja ja sukupuolenkorjausprosessin läpikäynyt transnainen.
Frank Farian

| Frank Farian |
| --- | --- |
 Frank Farian Tribecan elokuvajuhlilla vuonna 2009.
Henkilötiedot
Syntynyt: 18. heinäkuuta 1941 Kirn, Rheinland-Pfalz, Saksa
Kuollut: tammikuu 2024
Ammatti:  tuottaja, säveltäjä, sanoittaja
Muusikko
Taiteilijanimi:  Frank Farian 
Laulukielet:  englanti
Aktiivisena:  1971– 2024
Tyylilajit:  disko, pop
Soittimet:  syntetisaattori
Yhtyeet:  Boney M., Meat Loaf, Milli Vanilli, La Bouche
Levy-yhtiöt:  Hansa Records
 Nimikirjoitus
Aiheesta muualla
www.frankfarian.com
  [ Muokkaa Wikidatassa ] [ ohje ]  
Frank Farian (oik. Franz Reuther, 18. heinäkuuta 1941 Kirn, Saksa – 23. tammikuuta 2024 Miami, USA) oli saksalainen lauluntekijä ja tuottaja. Hän oli alun perin ammatiltaan kokki, kunnes siirtyi musiikkiteollisuuteen.
Hän aloitti musiikkiuransa laulajana ja saavutti menestystä Saksassa taiteilijanimellä Frankie Farian.
Hänen perustamistaan yhtyeistä tunnetuin on 1970-luvulla suosioon noussut diskoyhtye Boney M.
Farianin yhdessä George Reyamin kanssa kirjoittama kappale Daddy Cool oli yksi yhtyeen hiteistä.
Yhdysvalloissa Farianin yhtyeistä parhaiten menestyi Milli Vanilli.
Farianin kuuluisimpien yhtyeiden jäsenillä oli pelkkä keulakuvan virka. Kappaleiden lauluosuudet hoitivat heidän puolestaan ammattimuusikot kuten Farian itse. Kun Milli Vanillin jäsenet paljastuivat playbackin käyttäjiksi, seurauksena oli suuri skandaali ja useita oikeusjuttuja.
Farian työskenteli myös esimerkiksi Meat Loafin ja Stevie Wonderin kanssa. Farianin on kerrottu myyneen maailmanlaajuisesti 800 miljoonaa levyä.
Michael Schumacher

| Michael Schumacher |
| --- | --- |
 Michael Schumacher Kanadan GP:ssä 2011.
Henkilötiedot
Syntynyt: 3. tammikuuta 1969 (ikä 55) Hürth, Nordrhein-Westfalen, Länsi-Saksa
Kansalaisuus:   Saksa
Formula 1 -ura
Aktiivivuodet:  1991–2006, 2010–2012
Talli(t):  Jordan (1991)   Benetton (1991–1995)  Ferrari (1996–2006)   Mercedes (2010–2012)
Kilpailuja:  308 (307 starttia)
Maailman­mestaruuksia:  7 (1994, 1995, 2000, 2001, 2002, 2003, 2004)
Voittoja:  91
Palkintosijoja:  155
Paalupaikkoja:  68
Nopeimpia kierroksia:  77
MM-pisteitä:  1 566
Ensimmäinen kilpailu:  Belgian GP 1991
Ensimmäinen voitto:  Belgian GP 1992
Viimeinen voitto:  Kiinan GP 2006
Viimeinen kilpailu:  Brasilian GP 2012
 Nimikirjoitus
Aiheesta muualla
michael-schumacher.de
Michael Schumacher (s. 3. tammikuuta 1969 Hürth, Nordrhein-Westfalen, Länsi-Saksa) on saksalainen Formula 1 -kuljettaja. Schumacher on yksi kaikkien aikojen menestyneimmistä Formula 1 -kuljettajista. Hän voitti urallaan seitsemän maailmanmestaruutta, joista viisi tuli peräkkäin. Schumacher oli ensimmäinen saksalaisella lisenssillä F1-maailmanmestaruuden voittanut kuljettaja.
F1-kuljettajat arvostivat vuonna 2009 Autosportin kyselyssä Schumacherin kaikkien aikojen toiseksi parhaaksi kuljettajaksi heti Ayrton Sennan jälkeen. Schumacherista käytetään laajalti lempinimeä ”Schumi”. Myös hänen nuorempi veljensä Ralf Schumacher kilpaili Formula 1 -luokassa vuosina 1997–2007.
Schumacher loukkaantui vakavasti lasketteluonnettomuudessa Méribelissä Ranskan alpeilla 29. joulukuuta 2013 ja vajosi koomaan. Kesäkuussa 2014 hänen perheensä ilmoitti, ettei hän enää ole koomassa. Häntä hoidetaan hänen kotiinsa rakennetussa sairaalassa Sveitsin Glandissa, missä häntä näkee vain kourallinen ihmisiä.
Ura Formula 1 -sarjassa

Schumacher aloitti kartingin jo neljävuotiaana ja voitti vuosina 1984–1987 useita mestaruuksia kartingradoilla, siirtyen sen jälkeen tosin kartingharrastuksestaan milloinkaan täysin luopumatta avorenkaisiin autoihin ensin saksalaiseen Formel König -sarjaan jota hallitsi sitäkin ylivoimaisesti voittaen yhdeksän kymmenestä kilpailustaan ja edelleen Formula Fordin kautta Formula 3 -luokkaan. Junioriuran kohokohdaksi nousi vuoden 1990 Saksan Formula 3 -sarjan mestaruuden lisäksi luokan maineikas kansainvälinen kilpailu Macaon Grand Prix jonka voitosta Schumacher kamppaili raivoisasti Mika Häkkisen kanssa viimeiselle kierrokselle asti – kamppailu päättyi yhteentörmäykseen mutta Schumacher kykeni vaurioituneellakin autollaan vielä ylittämään maalilinjan ja voitti kilpailun. 
Schumacher osallistui C-ryhmän autolla World Sportscar Championship -sarjan kilpailuun Dijonissa vuonna 1990.
Schumacher osallistui samana vuonna Mercedeksen kuljettajana myös joihinkin DTM-vakioautosarjan osakilpailuihin sekä Le Mansin 24 tunnin ajoon. Seuraavana vuonna alkanut Schumacherin Formula 1 -ura kesti yhtäjaksoisesti vuodesta 1991 vuoteen 2006. Vuoden 2009 joulukuussa Mercedes GP julkisti kuitenkin vielä kolmevuotisen kuljettajasopimuksen jo 41-vuotiaan Schumacherin kanssa, ja hän päätti uransa viimein lopullisesti vuonna 2012.
Ura Formula 1 -sarjassa > Benetton: 1991–1995

Kaudella 1991 Schumacher osallistui ensimmäistä kertaa F1-kisaan Belgian GP:ssä Jordanin autolla tuuraten Bertrand Gachota, joka oli pidätetty Lontoossa suihkutettuaan kyynelkaasua taksikuskin päälle. Hän oli 22-vuotias. Koska Schumacher ei ollut koskaan aiemmin ajanut radalla, hän tutustui siihen pyöräilemällä koko radan läpi. Aika-ajoissa hän teki yllätyksen sijoituttuaan  seitsemänneksi, mutta kytkinvika johti keskeytykseen jo kilpailun ensimmäisellä kierroksella. Aika-ajosuoritus kiinnitti kuitenkin muiden tallien huomion, ja Benetton-talli kiinnitti Schumacherin loppukaudeksi riveihinsä.  Schumacher saalisti loppukaudesta yhteensä neljä MM-pistettä.
Kaudella 1992 Schumacher jatkoi Benettonilla, jolla hän jatkoi hyviä suorituksia sijoittumalla MM-sarjan kolmanneksi. Schumacher ajoi jokaisessa maaliin ajamassaan kilpailussa pisteille (kuuden parhaan joukkoon) lukuun ottamatta Portugalin GP:tä. Schumacher voitti ensimmäisen kilpailunsa Belgian GP:ssä ja sijoittui kaikissa aika-ajoissa tallikaveriaan Martin Brundlea paremmin. Seuraavan kauden 1993 tallikaveri Riccardo Patrese sai saman kohtelun aika-ajoissa, ja Schumacher sijoittui MM-pisteissä neljänneksi voittaen Portugalin GP:n loppukaudesta.
Schumacher aloitti kauden 1994 vakuuttavasti voittamalla seitsemästä ensimmäisestä kilpailusta kuusi ja sijoittumalla kerran toiseksi. Kauden keskivaiheilla hänelle kuitenkin tuli ongelmia, kun hänet hylättiin Britannian GP:ssä ja Belgian GP:ssä. Schumacher sai kahden kilpailun kilpailukiellon, koska hän oli ensiksi mainitussa jatkanut radalla mustista lipuista huolimatta. Schumacherin vastoinkäymisten vuoksi Ayrton Sennan kuoleman jälkeen Williams-tallin ykköskuljettajaksi noussut Damon Hill pääsi mukaan mestaruustaistoon. Kauden päättäneen ja mestaruuden ratkaisseen Australian GP:n loppuratkaisu oli vähintäänkin kyseenalainen. Kilpailun lopussa toisena ollut Hill tavoitti johdossa ollutta Schumacheria, Schumacher ajoi ulos ja rikkoi autonsa ajokelvottomaan kuntoonkenen mukaan?. Hill tuli takaa ja yritti ohittaa Schumacherin sisäkautta, jolloin Schumacher kiilasi Hillin kylkeenkenen mukaan?. FIA:n mukaan kyseessä oli normaali kilpailutilanne, eikä tästä siten langetettu rangaistuksia. Kolaroinnin aiheuttamien vaurioiden johdosta Hill joutui keskeyttämään kisan. Seuraavalla kaudella 1995 Schumacher voitti yhdeksän kauden 17:stä kilpailusta ja voitti toisen mestaruutensa 33 pisteen erolla jälleen toiseksi sijoittuneeseen Hilliin. Edellisen kauden tapaan Schumacher oli Benettonin ykköskuljettaja. Ferrari-talli kuitenkin etsi kuljettajaa nostamaan takavuosina menestyneen italialaistallin suosta, ja kaudella 1996 Schumacher aloitti ensimmäisen kautensa Ferrarin riveissä.
Ura Formula 1 -sarjassa > Välivuodet 2007–2009

Schumacher palasi Ferrarin rattiin yli vuoden tauon jälkeen Espanjan Barcelonassa. Ferrarilla oli tarkoitus käyttää hyväksi Schumacherin taitoa ja kokemusta formula-autosta, jossa ei ole luistonestoa ja muita sähköisiä apuvälineitä, sillä nämä poistuivat käytöstä kaudella 2008. Schumacher hämmästytti F1-piirejä ajamalla kahtena perättäisenä testipäivänä testien nopeimman kierroksen, huolimatta yli vuoden pituisesta ajotauostaan. Schumacher yllättyi itsekin vauhdistaan. "Täytyy sanoa, että hämmästyin itsekin ollessani niin nopea taas", Schumacher totesi testin jälkeen. Ferrarin hallituksen puheenjohtajan Luca Cordero di Montezemolo ilmoitti sen jälkeen, että Schumacher toimii kaudella 2008 Ferrarin kolmantena kuljettajana. Hänen palveluksiaan ei kuitenkaan tarvittu.
Kaudella 2009 Schumacherin ilmoitettiin korvaavan Unkarin GP:n aika-ajoissa vakavasti loukkaantuneen Felipe Massan Ferrarilla. Seitsenkertainen maailmanmestari vahvisti asian verkkosivuillaan. Saksalaisen paluun F1-radoille oli tarkoitus tapahtua Espanjan Valenciassa 23. elokuuta 2009. Schumacher ilmoitti kuitenkin 11. elokuuta, ettei pysty ajamaan kilpailussa niskakivun vuoksi. Schumacher oli ennen tätä ehtinyt jo testata Mugellossa Ferrarin vanhaa autoa, mutta uutta autoa hän ei saanut ajaa kauden testisääntöjen vuoksi. Schumacherin sijaan Massan korvasivat Ferrarin testikuljettaja Luca Badoer ja myöhemmin Giancarlo Fisichella.
Loppuvuonna 2009 monet lehdet huhusivat Schumacherin palaavan MM-sarjaan Mercedes GP:n autolla. Siirto varmistui 23. joulukuuta 2009, kun Mercedes kertoi kolmevuotisesta sopimuksesta. Samalla Schumacher rikkoi jo heti Bahrainissa 2010 yhden ennätyksen, kun hänestä tuli historian pisimmän F1-uran tehnyt kuljettaja. Schumacher kertoi, että Massan onnettomuuden jälkeen suunniteltu, ja sittemmin epäonnistunut paluuyritys toimi innoittajana uudelle F1-sopimukselle. Ilman Massan onnettomuuden synnyttänyttä kipinää Schumacher siis tuskin olisi palannut sarjaan.
Ura Formula 1 -sarjassa > Mercedes GP: 2010–2012

Ensimmäisessä kilpailussaan Mercedeksellä Schumacher sijoittui aika-ajoissa seitsemänneksi, jääden muutaman sijan tallikaverilleen Nico Rosbergille. Kilpailussa Schumacher pystyi nousemaan yhden sijoituksen. Malesiaa, jossa hän keskeytti, lukuun ottamatta Schumacher sijoittui pisteille kauden viidessä ensimmäisessä kilpailussa, parhaimmillaan hän ylsi neljänneksi Espanjassa, jossa hän myös ensimmäistä kertaa voitti tallikaverinsa Rosbergin aika-ajoissa. Schumacher keräsi kauden aikana 72 pistettä uudistuneen pistelaskujärjestelmän ansiosta. Tilastollisesti kausi 2012 oli Schumacherin uran huonoin kokonainen kausi.
Ura Formula 1 -sarjassa > 2011

Kausi 2011 sujui Schumacherilta hieman paremmin kuin edellinen. Hän keräsi edelliskautta enemmän pisteitä vaikka Mercedeksen talli kokonaisuutena ja ennen kaikkea Nico Rosberg menestyivät heikommin kuin 2010. Schumacher keskeytti kauden aikana viisi kilpailua ja ajoi parhaimmillaan neljänneksi Kanadan GP:ssä, jossa hän oli hetken aikaa toisenakin ja yritti ohitusta kilpailua johtaneesta Sebastian Vettelistä. Japanin kilpailussa Schumacher johti kilpailua kolmen kierroksen ajan vanhimpana kilpailua johtavana kuljettajana sitten Jack Brabhamin ja vuoden 1970. Schumacher saavutti kauden aikana yhteensä 76 pistettä – 13 pistettä vähemmän kuin tallikaverinsa Rosberg – ja sijoittui MM-sarjassa kahdeksanneksi. Aika-ajoissa hän hävisi edeltänyttä kautta useammin tallikaverilleen.
Ura Formula ykkösten jälkeen

Vuonna 2013 Mercedes ilmoitti Schumacherin siirtyvän kehittämään merkin siviiliautojen turvallisuutta sekä toimivan merkin virallisena lähettiläänä.
Ura moottoripyöräkisoissa

Vuonna 2008 Schumacher kokeili taitojaan mm. IDM-sarjan Superbike-luokan osakilpailussa Saksan Oscherslebenissä. 11. helmikuuta 2009 Schumacher oli testaamassa Hondan 1000 CBR-Fireblade -pyörää Espanjan Cartagenassa, kun hän kaatui radalla. Tuolloin kuitenkin ilmoitettiin, ettei Schumacher saanut vammoja onnettomuudessa. Hän kävi myös sairaalassa varmistamassa asian. Myöhemmin lääkäri Johannes Peil vahvisti Schumacherin saaneen niskanikaman, kylkiluun sekä kallonpohjan murtuman. Lisäksi pikkuaivoihin verta toimittava valtimo vaurioitui.
Saavutukset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Belgian GP 1991 |
| 2 | Ensimmäiset pisteet | 2 | Italian GP 1991 |
| 3 | Ensimmäinen palkintosija | 8 | Meksikon GP 1992 |
| 4 | Ensimmäinen voitto | 18 | Belgian GP 1992 |
| 5 | 10. palkintosija | 26 | San Marinon GP 1993 |
| 6 | 100 MM-pistettä | 36 | Portugalin GP 1993 |
| 7 | 20. palkintosija | 43 | San Marinon GP 1994 |
| 8 | 10. voitto | 52 | Euroopan GP 1994 |
| 9 | 200 MM-pistettä | 53 | Japanin GP 1994 |
| 10 | 30. palkintosija | 58 | Espanjan GP 1995 |
| 11 | 300 MM-pistettä | 69 | Japanin GP 1995 |
| 12 | 40. palkintosija | 74 | Euroopan GP 1996 |
| 13 | 20. voitto | 77 | Espanjan GP 1996 |
| 14 | 400 MM-pistettä | 94 | Ranskan GP 1997 |
| 15 | 100. kilpailu | 100 | Luxemburgin GP 1997 |
| 16 | 30. voitto | 110 | Ranskan GP 1998 |
| 17 | 500 MM-pistettä | 113 | Saksan GP 1998 |
| 18 | 600 MM-pistettä | 131 | San Marinon GP 2000 |
| 19 | 40. voitto | 142 | Italian GP 2000 |
| 20 | 700 MM-pistettä | 148 | Brasilian GP 2001 |
| 21 | 50. voitto | 158 | Unkarin GP 2001 |
| 22 | 800 MM-pistettä | 162 | Japanin GP 2001 |
| 23 | 60. voitto | 173 | Ranskan GP 2002 |
| 24 | 900 MM-pistettä | 174 | Saksan GP 2002 |
| 25 | 1000 MM-pistettä | 188 | Euroopan GP 2003 |
| 26 | 70. voitto | 196 | Australian GP 2004 |
| 27 | 200. kilpailu | 200 | Espanjan GP 2004 |
| 28 | 1100 MM-pistettä | 203 | Kanadan GP 2004 |
| 29 | 80. voitto | 207 | Saksan GP 2004 |
| 30 | 1200 MM-pistettä | 220 | Euroopan GP 2005 |
| 31 | 1300 MM-pistettä | 241 | Kanadan GP 2006 |
| 32 | 90. voitto | 247 | Italian GP 2006 |
| 33 | 1400 MM-pistettä | 257 | Turkin GP 2010 |
| 34 | 1500 MM-pistettä | 284 | Japanin GP 2011 |
| 35 | 300. kilpailu | 300 | Belgian GP 2012 |
Saavutukset > Ennätykset

Eniten GP-startteja samassa tallissa: 181 (Ferrarilla)
Eniten GP-startteja eturivistä: 116
Eniten pisteitä: 1 566
Eniten pisteille ajettuja kilpailuja: 221
Eniten F1-kausia samassa tallissa: 11
Eniten GP-voittoja samassa tallissa: 72
Eniten GP-voittoja yhdellä kaudella (jaettu Sebastian Vettelin kanssa): 13
Eniten voittoja kaudella ilman mestaruutta (jaettu Alain Prostin ja Kimi Räikkösen kanssa): 7
Eniten voittoja samasta GP-kilpailusta: 8 (Ranskan GP)
Eniten voittoja kauden alussa (jaettu Nigel Mansellin kanssa): 5
Eniten nopeimpia kierroksia: 77
Eniten nopeimpia kierroksia yhdellä kaudella (jaettu Kimi Räikkösen kanssa): 10
Eniten peräkkäisiä palkintosijoja: 19
Eniten palkintosijoja yhdellä kaudella (jaettu Sebastian Vettelin kanssa): 17
Eniten kakkossijoja: 43
Eniten maailmanmestaruuksia: (jaettu Lewis Hamiltonin kanssa):7
Eniten hattutemppuja: 22
Eniten johdettuja kilometrejä: 24 144
Eniten ennätyksiä: 53
Nuorin viisinkertainen maailmanmestari
Saavutukset > Muut saavutukset

Schumacher on voittanut kaksi kertaa Laureuksen vuoden urheilija -palkinnon. Schumacher on ainoana kuljettajana voittanut F1-maailmanmestaruuden kahdella eri vuosituhannella. Schumacher äänestettiin 200 saksalaisen joukosta sijalle 26. vuonna 2003 järjestetyssä Unsere Besten -kilpailuohjelmassa (vastaa suomalaista Suuret suomalaiset-formaattia). Schumacher esiintyi myös Torinon olympialaisten avajaisissa 2006.